b'\n_START_ARTICLE_\nPost po Breussu\n_START_SECTION_\n\xc2\xbbCelovita kura proti rakavim obolenjem\xc2\xab\n_START_PARAGRAPH_\nV \xc4\x8dasu posta se vsako jutro, opoldne in zve\xc4\x8der pije Breussov \xc4\x8daj za ledvice. \xc5\xbdajbljevega \xc4\x8daja lahko spijemo poljubne koli\xc4\x8dine, prav tako zelenjavnega soka iz rde\xc4\x8de pese, koren\xc4\x8dka (karotin), gomoljev zelene zaradi (fosfor), redkve in krompirjevega soka; slednji ni nujno potreben in je opcijski). Zelenjava mora biti sonaravno pridelana, v kolikor to ni mogo\xc4\x8de, je naprodaj pripravljen sok Zmes zelenjavnih sokov po Breussu. Sok se pije ve\xc4\x8dkrat na dan, prete\xc5\xbeno v dopoldanskem \xc4\x8dasu, po po\xc5\xbeirkih, spijemo lahko do 0,5l._NEWLINE_Post se odsvetuje po operacijah. \xc4\x8ce bolnik u\xc5\xbeiva kak\xc5\xa1no drugo hrano, naj bi se ozdravitev zavlekla, uspeh bi bil vpra\xc5\xa1ljiv. Med kuro so nesprejemljive injekcije in sevanja, sladkorni bolniki pa morajo \xc5\xa1e najprej jemati inzulin. Uspeh posta izostane pri bolnikih, ki so \xc5\xbee bili obsevani in so jih zdravili z mo\xc4\x8dnimi zdravili (telesne obrambne sile so uni\xc4\x8dene z mo\xc4\x8dnimi kemi\xc4\x8dnimi snovmi). Poleg posta se svetuje veliko zmernega gibanja, meritev zemeljskega sevanja (morebitno prestavitev postelje), kadilci naj prenehajo s kajenjem. V \xc4\x8dasu posta lahko izgubimo 5-15 kg. Pojavijo se lahko lakota, prekomerno znojenje, glavoboli, nespe\xc4\x8dnost, zni\xc5\xbean krvni pritisk in pulz. Postijo se lahko tudi zelo suhe osebe, vendar kraj\xc5\xa1i \xc4\x8das (5-10dni). Post nikakor ni indiciran pri bolnikih z oslabljenim imunskim sistemom, npr. pri rakavih bolnikih.\n_START_SECTION_\nDomneven mehanizem delovanja\n_START_PARAGRAPH_\nBreuss je verjel, da rakave celice \xc5\xbeivijo le od beljakovin in ne morejo pre\xc5\xbeiveti le z zelenjavnimi sokovi \xe2\x80\x93 in se torej uni\xc4\x8dijo s stradanjem. Me\xc5\xa1anice sokov, \xc4\x8dajev naj bi vsebovale vse elemente, ki so potrebni, da \xc4\x8dlovek relativno dobro \xc5\xbeivi v 42 dnevih. Zaustavi se dovod beljakovin. Ker organizem brez teh ne more pre\xc5\xbeiveti, za\xc4\x8dne najedati vse odve\xc4\x8dne tvorbe v telesu, zatrdline, bule, \xc5\xa1kodljive obloge. Kri izvaja tako imenovano\xc2\xa0\xc2\xbboperacijo brez no\xc5\xbea\xc2\xab._NEWLINE_Pogosto se zgodi, da rakavi bolniki komaj pre\xc5\xbeivijo le ob soku; mnogim se pri tej metodi sesuje imunski sistem, za tiste je vsaka pomo\xc4\x8d prepozna. Breussovi pripadniki razlagajo tako, da bolnikom z manj\xc5\xa1imi rakavimi tvorbami ali pa po operaciji, za razliko od ve\xc4\x8djih rakastih tvorb primanjkuje nadomestka za beljakovine. V tak\xc5\xa1nem primeru naj bi bilo pacientu dovoljeno zau\xc5\xbeiti skodelico bistre \xc4\x8debulne juhe na dan.\n_START_SECTION_\nU\xc4\x8dinkovitost\n_START_PARAGRAPH_\nBreuss je trdil, da je ozdravil razli\xc4\x8dne vrste raka pri tiso\xc4\x8dih ljudeh; o metodi je napisal knji\xc5\xbeno uspe\xc5\xa1nico z naslovom Zdravljenje raka in levkemije ter drugih navidez neozdravljivih bolezni z naravnimi sredstvi, ki je pridobila ve\xc4\x8dje \xc5\xa1tevilo privr\xc5\xbeencev. Kljub mno\xc5\xbeici osebnih izpovedi je strokoven pregled tovsrtnih trditev ugotovil, da je prav Breussov post med najbolj priljubljenimi alternativnimi terapijami raka, pri \xc4\x8demer ne obstaja noben zanesljiv dokaz o u\xc4\x8dinkovitosti, gotovi so le stranski u\xc4\x8dinki, predvsem nedohranjenost.'